ᱯᱚᱴᱚᱢᱫᱟᱜ

ᱯᱚᱴᱚᱢᱫᱟᱜ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱫᱷᱟᱱᱵᱷᱩᱢ ᱡᱚᱜᱚ ᱠᱷᱚᱸᱰ ᱨᱮ ᱯᱚᱴᱚᱢᱫᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱢᱤᱫ ᱟᱹᱛᱩ ᱠᱟᱱᱟ ᱾

ᱱᱟᱜᱟᱢ
᱑᱙᱕᱖ ᱥᱮᱨᱢᱟ ᱨᱮ, ᱯᱚᱱᱚᱛ ᱠᱚ ᱫᱚᱦᱲᱟ ᱵᱮᱱᱟᱣ ᱨᱩᱣᱟᱹᱲ ᱥᱟᱶᱛᱮ, ᱢᱟᱱᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱯᱮᱭᱟ ᱯᱩᱞᱤᱥ ᱥᱴᱮᱥᱚᱱ, ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ, ᱯᱚᱴᱚᱢᱫᱟᱜ, ᱤᱪᱟᱹᱜᱜᱚᱲ ᱟᱨ ᱪᱟᱱᱰᱤᱞ ᱫᱚ ᱥᱤᱝᱵᱷᱩᱢ ᱦᱚᱱᱚᱛ ᱨᱮ ᱦᱮᱡ ᱞᱮᱱᱟ ᱾ ᱡᱚᱠᱷᱚᱱ ᱯᱚᱴᱚᱢᱫᱟᱜ ᱫᱚ ᱫᱷᱟᱞᱵᱷᱩᱢ ᱥᱟᱵᱽᱰᱤᱵᱤᱡᱚᱱ ᱨᱮ, ᱤᱪᱟᱹᱜᱜᱚᱲ ᱟᱨ ᱪᱟᱱᱰᱤᱞ ᱫᱚ ᱥᱟᱹᱨᱟᱹᱭᱠᱮᱞᱟ ᱥᱟᱵᱽᱰᱤᱵᱤᱡᱚᱱ ᱨᱮ ᱠᱚ ᱥᱮᱞᱮᱫ ᱠᱮᱫᱼᱟ ᱾

ᱚᱛᱱᱚᱜ	 

ᱴᱷᱟᱶ                                    
ᱯᱚᱴᱚᱢᱫᱟᱜ  ᱨᱮ ᱢᱮᱱᱟᱜᱼᱟ ᱾

ᱱᱚᱜᱽᱨᱤᱠ ᱪᱟᱪᱞᱟᱣ 
ᱯᱚᱴᱚᱢᱫᱟᱜ ᱨᱮᱫᱚ ᱢᱤᱫ ᱯᱩᱞᱤᱥ ᱥᱴᱮᱥᱚᱱ ᱢᱮᱱᱟᱜᱼᱟ ᱾

ᱯᱚᱴᱚᱢᱫᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱟᱨ ᱫᱚ ᱯᱚᱴᱚᱢᱫᱟᱜ ᱟᱹᱛᱩ ᱨᱮ ᱢᱮᱱᱟᱜᱼᱟ ᱾

ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱚᱴᱚᱢᱫᱟᱜ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱒᱕᱕᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱓᱓᱔ (᱕᱒%) ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱑᱒᱒᱔ (᱔᱘%) ᱛᱤᱨᱞᱟᱹ ᱠᱚ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱩᱢᱚᱨ ᱥᱤᱢᱟᱹ ᱨᱮ ᱦᱚᱲ ᱮᱞ ᱫᱚ ᱓᱘᱑ ᱜᱤᱫᱽᱨᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱯᱚᱴᱚᱢᱫᱟᱜ ᱨᱮ ᱥᱮᱪᱮᱫ ᱦᱚᱲᱟᱜ ᱜᱩᱴ ᱮᱞ ᱫᱚ ᱑᱔᱔᱐ ᱥᱮᱪᱮᱫ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ (᱖ ᱵᱚᱪᱷᱚᱨ ᱠᱷᱚᱱ ᱡᱟᱹᱥᱛᱤ ᱮᱞ ᱫᱚ ᱖᱖.᱑᱕%) ᱾

ᱥᱮᱪᱮᱫ 
ᱯᱚᱴᱚᱢᱫᱟᱜ ᱰᱤᱜᱽᱨᱤ ᱠᱟᱞᱮᱡᱽ  ᱫᱚ ᱑᱙᱙᱓ ᱥᱟᱞ ᱨᱮ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ ᱾ ᱠᱚᱞᱦᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱞᱟᱜ ᱡᱚᱯᱚᱲᱟᱣ ᱟᱠᱟᱱ, ᱱᱚᱸᱰᱮ ᱫᱚ ᱦᱤᱱᱫᱤ, ᱤᱝᱞᱤᱥ, ᱵᱟᱝᱞᱟ, ᱥᱟᱱᱛᱟᱲᱤ, ᱠᱩᱲᱢᱟᱞᱤ, ᱧᱮᱱᱮᱞ, ᱠᱟᱹᱣᱰᱤ ᱟᱹᱨᱤ, ᱞᱟᱠᱪᱷᱟᱨ ᱥᱟᱬᱮᱥ, ᱚᱛᱱᱚᱜ, ᱢᱚᱱ ᱥᱟᱬᱮᱥ, ᱥᱟᱶᱛᱟ ᱥᱟᱬᱮᱥ, ᱱᱟᱜᱟᱢ, ᱥᱮᱨᱮᱧ ᱟᱨ ᱪᱷᱚᱣ, ᱯᱷᱤᱡᱤᱠᱥ, ᱠᱮᱢᱤᱥᱴᱨᱤ, ᱵᱚᱱᱟᱥᱯᱚᱛᱤ ᱥᱟᱬᱮᱥ, ᱡᱤᱣᱤ ᱥᱟᱬᱮᱥ, ᱮᱞᱠᱷᱟ ᱯᱟᱲᱦᱟᱣ ᱨᱮᱱᱟᱜ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾

ᱯᱚᱴᱚᱢᱫᱟᱜ ᱠᱟᱞᱮᱡᱽ ᱫᱚ ᱑᱙᱘᱔ ᱥᱟᱞ ᱨᱮ ᱛᱷᱟᱯᱚᱱ ᱟᱠᱟᱱ ᱢᱤᱫ ᱦᱤᱱᱫᱤ-ᱛᱟᱱᱟᱞᱟ ᱥᱮᱪᱮᱫ ᱥᱟᱸᱥᱛᱷᱟᱱ ᱠᱟᱱᱟ ᱾ ᱱᱚᱸᱰᱮ ᱫᱚ ᱜᱮᱞᱢᱤᱫ ᱟᱨ ᱜᱮᱞᱵᱟᱨ ᱪᱟᱱᱚᱪ ᱫᱷᱟᱹᱵᱤᱡ ᱯᱟᱲᱦᱟᱣ ᱨᱮᱱᱟᱜ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱱᱚᱸᱰᱮ ᱫᱚ ᱠᱷᱮᱞᱚᱸᱰ ᱴᱟᱺᱰᱤ ᱦᱚᱸ ᱢᱮᱱᱟᱜᱼᱟ, ᱢᱤᱫᱴᱟᱹᱝ ᱯᱚᱛᱚᱵ ᱚᱲᱟᱜ ᱢᱮᱱᱟᱜᱼᱟ ᱚᱸᱰᱮ ᱫᱚ ᱖᱕,᱐᱐᱐ ᱯᱚᱛᱚᱵ ᱢᱮᱱᱟᱜᱼᱟ, ᱟᱨ ᱯᱟᱲᱦᱟᱜ ᱟᱨ ᱪᱮᱫᱚᱜ ᱞᱟᱹᱜᱤᱫ ᱛᱮ ᱵᱟᱨᱭᱟ ᱠᱚᱢᱯᱭᱩᱴᱟᱨ ᱢᱮᱱᱟᱜᱼᱟ ᱾

ᱮᱥ.ᱮᱥ. ᱩᱱᱩᱥᱩᱞ ᱟᱥᱲᱟ ᱯᱚᱴᱚᱢᱫᱟᱜ ᱫᱚ ᱑᱙᱖᱑ ᱥᱟᱞ ᱨᱮ ᱛᱷᱟᱯᱚᱱ ᱟᱠᱟᱱ ᱢᱤᱫ ᱦᱤᱱᱫᱤ-ᱛᱟᱱᱟᱞᱟ ᱥᱮᱪᱮᱫ ᱥᱟᱸᱥᱛᱷᱟᱱ ᱠᱟᱱᱟ ᱾ ᱱᱚᱸᱰᱮ ᱫᱚ ᱟᱨᱮ ᱪᱟᱱᱚᱪ ᱠᱷᱚᱱ ᱜᱮᱞᱵᱟᱨ ᱪᱟᱱᱚᱪ ᱫᱷᱟᱹᱵᱤᱡ ᱯᱟᱲᱦᱟᱣ ᱨᱮᱱᱟᱜ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱟᱥᱲᱟ ᱨᱮᱫᱚ ᱢᱤᱫᱴᱟᱹᱝ ᱠᱷᱮᱞᱚᱸᱰ ᱴᱟᱺᱰᱤ ᱟᱨ ᱢᱤᱫᱴᱟᱹᱝ ᱯᱚᱛᱚᱵ ᱚᱲᱟᱜ ᱢᱮᱱᱟᱜᱼᱟ ᱚᱸᱰᱮ ᱫᱚ ᱔᱐᱐ ᱯᱚᱛᱚᱵ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ 

ᱛᱷᱚᱠ:ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱟᱹᱛᱩ ᱠᱚ